OpenLLM-France/wikimedia huggingface dataset:
# Phaethornis

Phaethornis és un gènere d'ocells de la subfamília dels fetornitins (Phaethorthinae) dins la família dels troquílids (Trochilidae). Aquests colibrís habiten gran part de la ecozona neotropical.

## Llista d'espècies

Se n'han descrit 27 espècies dins aquest gènere:
* colibrí ermità amazònic (Phaethornis superciliosus).
* colibrí ermità barbablanc (Phaethornis hispidus).
* colibrí ermità bec d'agulla (Phaethornis philippii).
* colibrí ermità becgròs (Phaethornis malaris).
* colibrí ermità becllarg (Phaethornis longirostris), inclou el colibrí ermità de l'Equador.
* colibrí ermità d'Aguste (Phaethornis augusti).
* colibrí ermità de Bourcier (Phaethornis bourcieri).
* colibrí ermità de Koepcke (Phaethornis koepckeae).
* colibrí ermità de Mèxic (Phaethornis mexicanus).
* colibrí ermità de Natterer (Phaethornis nattereri).
* colibrí ermità de Stuart (Phaethornis stuarti).
* colibrí ermità de ventre lleonat (Phaethornis syrmatophorus).
* colibrí ermità de Yaruqui (Phaethornis yaruqui).
* colibrí ermità del Planalto (Phaethornis pretrei).
* colibrí ermità del Tapajós (Phaethornis aethopygus).
* colibrí ermità escatós (Phaethornis eurynome).
* colibrí ermità gorjaestriat (Phaethornis striigularis).
* colibrí ermità gorjafosc (Phaethornis squalidus).
* colibrí ermità gorjagrís (Phaethornis griseogularis), inclou el colibrí ermità del Porculla.
* colibrí ermità gorjanegre (Phaethornis atrimentalis).
* colibrí ermità menut (Phaethornis longuemareus).
* colibrí ermità nan (Phaethornis idaliae).
* colibrí ermità ocraci (Phaethornis subochraceus).
* colibrí ermità rogenc (Phaethornis ruber).
* colibrí ermità ventreblanc (Phaethornis rupurumii).
* colibrí ermità ventreclar (Phaethornis anthophilus).
* colibrí ermità verd (Phaethornis guy).

## Referències

* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 11 octubre 2024].
# Jimmy Sham Tsz-kit

Jimmy Sham Tsz-kit (Hong Kong britànic, 29 de juny de 1987) (xinès: 岑子杰) és un activista polític i de drets LGBT de Hong Kong. És convocant de l'organització pro-democràcia Civil Human Rights Front i secretari de l'organització de drets LGTBI Rainbow de Hong Kong. És membre de la Lliga de socialdemòcrates.

## Referències

* ↑ «Jimmy Sham: Hong Kong protest leader 'attacked with hammers'» (en anglès). BBC, 16-10-2019.
# Kassenovka

Kassenovka - Касеновка (rus) - és un poble de l'óblast de Bélgorod, a Rússia. El 2010 tenia 49 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Recuita simulada

La recuita simulada (simulated annealing en anglès) és una tècnica de cerca utilitzada en informàtica o aplicacions d'intel·ligència artificial per trobar solucions aproximades a un problema d'optimització. Està basat en una tècnica de la indústria metal·lúrgica que consisteix a escalfar i refredar lentament un material de manera que els àtoms s'alliberen de les seves posicions inicials i es mouen aleatòriament per l'espai donant-los més possibilitats (durant el refredament) a allotjar-se finalment en estats d'energia menors.
L'algorisme consisteix a partir d'una solució inicial i després seleccionar una nova solució aleatòria propera a la solució inicial. Si la nova solució és millor que l'anterior, l'algorisme es mou cap al nou punt (solució), sinó té una certa probabilitat de quedar-se amb la solució anterior i una altra de moure's cap a la nova solució (encara que aquesta sigui pitjor). Aquest procés es repeteix fins que es doni la condició d'acabament que normalment és un temps determinat, un nombre d'iteracions o un cert nivell de qualitat de la solució. La probabilitat de moure's cap a posicions "pitjors" serveix per a evitar que l'algorisme quedi estancat en òptims locals o zones planes i busqui la solució final d'una manera global.

## Esquema de l'algorisme

A continuació es mostra un esquema en pseudocodi de la implementació de l'algorisme.
* Inicialitzar:
** Establir $\beta =\beta _{0}$ on $\beta =1/T$ on $T$ és el paràmetre temperatura.
** Establir $k=0$ (passos de temperatura)
** Establir $n_{\beta }=0$ (nombre d'iteracions per pas de temperatura)
* Generar una configuració aleatòria $x_{0}^{*}$ de l'argument de la funció objectiu a minimitzar.
* (GEN_RND) Fer evolucionar la configuració inicial $x_{0}$ cap a una configuració pertorbada, $x^{*}$ fent una modificació petita: $x_{0}+\delta x\rightarrow x^{*}$
* Si $f(x^{*})<f(x_{0}):$ accepta $x^{*}$. Sinó, accepta $x^{*}$ amb probabilitat $\exp(-\beta \Delta f)$
** Fer $n_{\beta }\leftarrow n_{\beta }+1$
** Si $n_{\beta }\leq n_{\beta }^{MAX}$ vés a (GEN_RND)
** Incrementar la temperatura inversa $\beta \leftarrow \beta +\delta \beta$
** Fer $k\leftarrow k+1$. Si $k<k_{MAX}$ vés a (GEN_RND) sinó (Acaba)
** Acaba

## Referències

* ↑ Torrent-Fontbona, F. Decision support methods for global optimization. M.Sc. Thesis of the University of Girona (2012)
* ↑ F. Torrent, V. Muñoz, B. López. Solving large immobile location-allocation by affinity propagation and simulated annealing. Application to select which sporting event to watch Expert Systems with Applications, Volume 40, Issue 11, pages 4593-4599, ISSN 0957-4174, doi:10.1016/j.eswa.2013.01.065(2013)

## Enllaços externs

* http://yuval.bar-or.org/index.php?item=9 Arxivat 2009-08-30 a Wayback Machine.
* http://biomath.ugent.be/~brecht/downloads.html Arxivat 2009-03-19 a Wayback Machine.
* http://www.mathworks.com/matlabcentral/fileexchange/loadFile.do?objectId=10548&objectType=file Arxivat 2008-09-23 a Wayback Machine.
* http://en.wikiversity.org/wiki/Simulated_Annealing_Project
# Farlowella martini

Farlowella martini és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 17 cm de longitud total.

## Distribució geogràfica

Es troba a Sud-amèrica: rius costaners del Carib veneçolà.

## Referències

* ↑ Eigenmann, C. H. & R. S. Eigenmann. 1889. Preliminary notes on South American Nematognathi. II. Proc. Calif. Acad. Sci. (Ser. 2) v. 2: 28-56.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eigenmann, C. H. i L. Vance 1917: Some species of Farlowella. Annals of the Carnegie Museum v. 11 (núms. 1-2): 297-303, Pls. 29-31.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fernández-Yépez, A. 1972. Análisis ictiológico del complejo hidrográfico (04) "Río Yaracuy". Dirección de Obras Hidraulicas, Ministerio de Obras Públicas, República de Venezuela. Anal. Ictio. R. Yaracuy.: 1-25, Pls. 1-41.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Retzer, M. E. i L. M. Page 1997: Systematics of the stick catfishes, Farlowella Eigenmann & Eigenmann (Pisces, Loricariidae). Proceedings of the Academy of Natural Sciences of Philadelphia v. 147: 33-88.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Seedorf (Lauenburg)

* Per a altres significats, vegeu «Seedorf».
Seedorf (en baix alemany Seedörp) és un municipi de l'amt Llacs de Lauenburg al districte del Ducat de Lauenburg a l'estat federal de Slesvig-Holstein a Alemanya. Té una superfície de 27,89 km² i comptava al setembre de 2012 amb 526 habitants, una pèrdua de 26 o quasi 5% en deu anys.
Seedorf – que significa poble al llac – es troba a una zona húmida entre els llacs de Küchensee, Priestersee i Schaalsee, a la divisòria d'aigües del Mar del nord i del Mar Bàltic. El riu Boize hi neix.
El primer esment del poble del 1194 es troba al registre del bisbe Isfried de Ratzeburg, poc després de l'inici de la colonialització medieval de la zona aleshores quasi despoblada. Sempre va ser i queda un poble rural, del qual l'activitat econòmica principal va ser l'agricultura i els serveis de proximitat. En la darrera reorganització administrativa de l'estat de Slesvig-Holstein el 2008 va crear-se l'amt Llacs de Lauenburg.

## Llocs d'interès

* L'església de Sant Climent i Santa Catarina, iniciada el segle xiii
* El Castell de Seedorf del 1891-93 (privat)
* L'antiga forja municipal
* Els llacs

## Referències

* ↑ Statistisches Amt für Hamburg und Schleswig-Holstein, Bevölkerung der Gemeinden in Schleswig-Holstein 30.09.2012 (traducció: població dels municipis de Slesvig-Holstein el 30 de setembre de 2012)
* ↑ «Die Gemeinde Seedorf», web de l'Amt Llacs de Lauenburg
A Wikimedia Commons hi ha contingut multimèdia relatiu a Seedorf (Lauenburg)
# Sidney Herbert, 1st Baron Herbert of Lea

Sidney Herbert, 1st Baron Herbert of Lea, PC (1810 – 1861) va ser un polític anglès i un confident de Florence Nightingale.

## Biografia

Era el fill petit de George Herbert, 11th Earl of Pembroke, la seva mare era una comtessa russa Catherine Woronzow (o Vorontsov), filla de l'amabaixador rus de St James, Semyon Romanovich Vorontsov. La Woronzow Road a St John's Wood, Londres, rep aquest nom en honor d'aquesta família. Va ser educat a Harrow i Oriel College, Oxford, es va fer una reputació a Oxford Union com un orador.
Herbert entrà a la House of Commons dins del partit conservador. Del 1852 a 1855, va ser responsable de la War Office durant la Guerra Crimean, i de nou el 1859.
Herbert va ser un membre de la Canterbury Association des del 20 de març de 1848.
Va ser Sidney Herbert qui envià Florence Nightingale fora de Scutari, i amn Nightingale dirigí el moviment per la Salut en l'exèrcit i la reforma de la War Office després de la guerra. Morí per la Malaltia de Bright el 1861.

## Notes

* 1 2 Woronzow, HumphrysFamilyTree, accessed 4 April 2012
* ↑ Lundy, Darryl. Sidney Herbert, 1st Baron Herbert of Lea, ThePeerage.com, accessed 23 May 2012
* ↑ Blain, Rev. Michael. The Canterbury Association (1848–1852): A Study of Its Members' Connections. Christchurch: Project Canterbury, 2007, p. 42–43 [Consulta: 21 març 2013].

## Fonts

* Sir Tresham Lever, The Herberts of Wilton (Murray, 1967)
* Burke's Peerage, 107th edition
* Mark Bostridge, Florence Nightingale. The Woman and Her Legend (Viking, 2008)

## Enllaços externs

* Obres de o sobre Sidney Herbert, 1st Baron Herbert of Lea a Internet Archive
* Hansard 1803–2005: contribucions al Parlament de Lord Herbert of Lea
# Phagnalon rupestre

Phagnalon rupestre és una espècie de planta asteràcia. Es troba a la conca del Mediterrani incloent els Països Catalans (manca a Eivissa), en el Mediterrani oriental apareix l'espècie Phagnalon graecum.
Se sembla a Phagnalon saxatile però amb les fulles més amples, de 10-40 x 2-6 mm. És un semiarbust de fullatge dens, de 10-50 cm d'alt, amb tiges tomentoses de blanc, ascendents de base llenyosa. Fulles alternes lanceolades, d'1-4 cm de llargada, de color verd fosc. Capítols florals solitaris d'un cm d'amplada. Bràctees involucrals en diverses capes. Floreix de maig a juny
El seu hàbitat són garrigues, roquers calcaris i parets.

## Referències

* ↑ Bayer, E.; Buttler K.P., Finkenzeller X., Grau J.. Plantas del Mediterráneo. Barcelona:Blume, 1989. ISBN 84-7031-629-X.
# Kassapa de Ruhunu

Kassapa era un noble de Ruhunu que exercia com a guardià de la sagrada relíquia del Cabell de Buda sota el cap suprem de Ruhunu Lokeswara. Va ser cap suprem per uns sis mesos vers 1065-1066.
Lokeswara es va haver de retirar cap a la seva capital Kataragama davant de Kirti II, que tenia seu a Cunnasala. Lokeswara es va posar malalt a la seva capital i va morir i a la seva mort es va fer càrrec del poder a Kataragama el guardià Kassapa.
Quan els coles van tenir notícies de la mort de Lokeswara, van envair el districte de Ruhunu i es van dirigir a Kataragama. Kassapa els va sortir a l'encontre dirigint en persona l'exèrcit, u els va derrotar; els va perseguir en la seva retirada fins a Rakkhapasana (que podria ser Rakwana), on va estacionar una força per guardar la frontera retornant amb gran pompa a la seva capital. A la tornada va saber que el príncep Kirti II prosseguia la seva lluita i reclamava el poder com havia fet en temps de Lokeswara. Kassapa es va dirigir a Sippatthalaka, on es va trobar amb Kirti II que també tenia un exèrcit nombrós que havia estat reclutat al korale de Pailcayojana (Pasdun). Kassapa es va adonar que la població en el districte on es trobava li era hòstil i va ordenar la retirada perquè era massa difícil lliurar la batalla en aquella zona.
Kirti II el va seguir amb cautela fins a Kataragama, on va decidir lliurar batalla prop de la capital del seu rival. Kirti va ordenar l'atac a Kataragama i es va lliurar una sagnant batalla a les portes de la ciutat, en la qual Kassapa va trobar la mort (1068). El valent príncep Kirti (II) que havia iniciat la seva lluita amb només 13 anys i ara en tenia 17, es va proclamar rei agafant aviat el nom de regne de Vijayabahu I.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Seefeld in Tirol

Seefeld in Tirol és un municipi del districte d'Innsbruck-Land, en l'estat austríac de Tirol. Es troba a uns 17 km al nord-oest d'Innsbruck. És una de les destinacions turístiques tiroleses més famoses per l'esquí a l'hivern, però també pel senderisme a l'estiu.
# Soni (Nara)

Soni (曽爾村, Soni-mura) és un poble i municipi pertanyent al districte d'Uda de la prefectura de Nara, a la regió de Kansai, Japó.

## Geografia

El poble de Soni es troba localitzat a la part nord-est de la prefectura de Nara, al districte d'Uda. Soni es troba localitzat a un clima fred i moltes llars estan situades prop de la vall. Moltes muntanyes, inclosa la "roca Byōbu" (Byōbu-iwa), estan també a prop de la vall. El riu Shōrenji passa pel núcli habitat central del poble. El poble dona nom a l'altiplà de Soni. El terme municipal de Soni limita amb els de Nabari al nord i amb Tsu a l'est, tots dos pertanyents a la prefectura de Mie. A l'oest limita amb Uda i al sud amb Mitsue i Higashi-Yoshino.

### Barris

Els barris del poble són els següents:
* Igami (伊賀見)
* Imai (今井)
* Kake (掛)
* Kazura (葛)
* Konagao (小長尾)
* Shioi (塩井)
* Taroji (太良路)
* Nagao (長野)
* Yamagasu (山粕)

## Història

Des del període Nara fins a la fi del període Tokugawa, la zona on actualment es troba el municipi de Soni va formar part de l'antiga província de Yamato. L'actual poble de Soni va ser fundat l'1 d'abril de 1889 amb la creació de la llei de municipis. L'1 d'octubre de 1954, Soni va absorbir l'actual barri de Yamagasu, que fins llavors pertanyia a l'antic poble de Murō, el qual forma part de la ciutat d'Uda des de la fundació d'aquesta el 2006.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | 4.352 | 4.433 | 3.189 | 3.083 |
| 1990 | 2000 | 2010 | 2020 | 2030 | 2040 | 2050 |
| 2.743 | 2.472 | 1.896 | 1.363 | - | - | - |

## Transport
### Ferrocarril

Al terme municipal de Soni no hi ha cap estació de ferrocarril. Les estacions més properes són a les ciutats d'Uda i Nabari, la darrera a la prefectura de Mie.

### Carretera

* Nacional 369
* Xarxa de carreteres prefecturals de Mie.

## Referències

* ↑ https://www.post.japanpost.jp/cgi-zip/zipcode.php?pref=29&city=1293850&cmp=1
* ↑ 2005.Kangaeru Shakaika Chizu.Tokyo:Yotsuya-Ōtsuka Publishing, p.36
* ↑ http://agua.jpn.org/yodo/kizu/nabari/syorenji/syorenji.html
* ↑ https://www.library.pref.nara.jp/nara_2010/0390.html
* ↑ https://minchizu.jp/nara/soni.html
* ↑ Statistics Bureau of Japan
# Pietat Palestrina

La Pietat de Palestrina és una obra d'escultura, atribuïda a Miquel Àngel, que es troba a la Galleria dell'Accademia a Florència, junt al David, una altra obra de l'artista, i consta d'un grup amb Crist, la Mare de Déu i Maria Magdalena de dos metres i mig d'altura.
El nom de l'obra prové del fet, que durant un temps va estar col·locada a la capella fúnebre del cardenal Antonio] Barberini, a l'interior de l'església de Santa Rosalía a Palestrina, on per primera vegada es troba citada com a esbós de Miquel Àngel el 1756 en Storia di Palestrina per Cecconi. L'estat italià la va comprar el 1939 per exposar-la a la Galleria dell'Acadèmia a Florència.
Existeix un dubte sobre la paternitat de Buonarroti sobre aquesta obra, perquè malgrat la seva importància, no es troba citada a cap document de l'època, mentre la resta de la seva producció artística es troba referida amb precisió.
S'especula que Miquel Àngel l'hagués esculpida directament a una pedrera de Carrara, mentre estava ocupat al subministrament de marbres per a les seves obres. De fet, està esculpida en un gran bloc de marbre romà de l'època imperial, també a la seva part posterior es troba visible la decoració en forma de fulla d'acant d'una part d'arquitrau antic.
Els autors que l'atribueixen a Miquel Àngel l'han col·locada entre les últimes obres del mestre, realitzada prop de 1550, (datada a Gazette des Beaux Arts (1907) per A. Grenier) quan a Roma, sense cap encàrrec, treballada per a si mateix al tema de la pietat, per a la utilització en la seva sepultura. Es troba alguns traços del projecte similars amb altres obres de l'escultor, per exemple en la proporcions de les cames del Crist, es pensa que la resta de la figura la va poder realitzar sota la seva direcció per un alumne.

## Bibliografia

* Baldini, Umberto. Miguel Ángel: La Escultura. Editorial Teide, 1978. ISBN 84-307-8163-3.
# Joan Horrach i Ripoll

Joan Horrach i Ripoll (Deià, 27 de març de 1974) és un ciclista mallorquí, professional des del 2000 fins al 2013.
Entre el 2002 i el 2011 va participar assíduament a la Volta a Espanya. En el seu palmarès destaca una victòria d'etapa al Giro d'Itàlia de 2006 entre Livorno i Sestri Levante.
Després de retirar-se va tornar a Mallorca, on treballa com a guia de cicloturisme a la Serra de Tramuntana.

## Palmarès

* 2000
** Vencedor d'una etapa de la Volta a Tras os Montes
** Vencedor d'una etapa del Grand Prix Sport Noticias
* 2001
** 1r al Gran Premio Jornal de Noticias i vencedor d'una etapa
** Vencedor d'una etapa de la Volta a Astúries
* 2002
** 1r al Gran Premi de l'Ajuntament de Llucmajor
** Vencedor de 2 etapes de la Volta a Portugal
* 2003
** Vencedor d'una etapa del Trofeu Joaquim Agostinho
* 2006
** Vencedor d'una etapa al Giro d'Itàlia
* 2022
** Campió mundial Gravel UCI, grup d'edat 45- 49
* 2024
* Campió mundial de Gravel UCI, grup d'edat màster 50

### Resultats al Tour de França

* 2009. 74è de la classificació general
* 2012. 119è de la classificació general

### Resultats al Giro d'Itàlia

* 2005. 37è de la classificació general
* 2006. 36è de la classificació general. Vencedor d'una etapa
* 2007. No surt (5a etapa)
* 2008. 81è de la classificació general
* 2010. 54è de la classificació general
* 2011. 53è de la classificació general

### Resultats a la Volta a Espanya

* 2002. 33è de la classificació general
* 2003. 28è de la classificació general
* 2004. 24è de la classificació general
* 2005. 26è de la classificació general
* 2006. 79è de la classificació general
* 2007. 29è de la classificació general
* 2010. 74è de la classificació general
* 2011. 67è de la classificació general

## Referències

* ↑ «Joan Horrach: «He fet la meva feina»», 27-09-2007. [Consulta: 14 agost 2022].
* ↑ «La última frontera de Joan Horrach» (en castellà), 02-07-2009. [Consulta: 14 agost 2022].
* ↑ «NICE PEOPLE RIDE BIKES» (en anglès britànic). Arxivat de l'original el 2021-09-19. [Consulta: 14 agost 2022].
* ↑ «Joan Horrach Rippoll - #2503 best all time pro cyclist - CyclingRanking.com». [Consulta: 14 agost 2022].
* ↑ Archives, Cycling. «Joan Sebastian Horrach Ripoll» (en anglès). [Consulta: 14 agost 2022].

## Enllaços externs

* Fitxa del ciclista
* El seu palmarès
# L'emperador Taizong rebent l'emissari tibetà

L'emperador Taizong rebent a l'emissari tibetà (també anomenat 步辇图, Bùniǎn Tu), és una pintura feta sobre seda realitzada per Yan Liben pintor i alt funcionari de la cort imperial xinesa, per mostrar la trobada amistosa entre la dinastia Tang i el regne de Tibet. La pintura mesura 129 centímetres de llarg per 38.5 centímetres d'ample. L'obra està guardada al Museu del Palau de la Ciutat Prohibida, a Pequín (República Popular de la Xina).
Com és el cas d'altres pintures xineses primerenques, el rotllo conservat a Pequín no deixa de ser, probablement, una còpia fidel i posterior de l'original de Yan Liben, potser de temps de la dinastia Song; no obstant això, és segur que els segells dels col·leccionistes imperials i comentaris afegits mostren que va ser una pintura molt valorada des de, almenys, el principi del segle xiv.

## Context

Al segle vii, el regne de Tibet va començar a enfortir-se. L'any 634, Songtsen Gampo va enviar un emissari a Chang'an, la capital de la dinastia Tang, per proposar un matrimoni. Emperador Taizong de Tang va acceptar la proposta i decidit donar-li en matrimoni a la seva filla, la Princesa Wencheng. Al 641, Gar Tongtsen Yülsung (祿東贊), el Primer ministre de Songtsän Gampo, va anar a Chang'an per acompanyar a la princesa de tornada al Tibet. La princesa va portar moltes llavors vegetals, te, llibres i artesania que van tenir un paper molt important en el posterior desenvolupament cultural i econòmic de la cultura tibetana.

## Personatges en la pintura

El pintor Yan Liben, autor de l'obra, representa als personatges en l'escena: l'emperador assegut en una cadira de mans envoltat per les seves criades, que porten ventalls i un dosel. L'emperador mira compost i tranquil. A l'esquerra, una persona vestida de vermell és un oficial de la cort real, l'emissari està a part, amb el semblant seriós i intimidat. L'última persona és un intèrpret.

## Referències

* ↑ History of the Forbidden City, p. 153.
* ↑ «【阎立本】《步辇图》 一汉藏结亲，永世亲和_资讯中心_博宝艺术网». News.artxun.com, 24-03-2008. Arxivat de l'original el 2012-03-26. [Consulta: 23 novembre 2016].
* ↑ «CCTV.com». [Consulta: 23 novembre 2016].
* ↑ ISBN 0824830016
* ↑ «松赞干布和文成公主», 27-09-2005. [Consulta: 23 novembre 2016].
* ↑ «阎立本《步辇图》 __文化中国__中国青年网», 13-09-2010. Arxivat de l'original el 2011-12-06. [Consulta: 23 novembre 2016].
# FSU

FSU té els següents significats:
* Universitat Friedrich Schiller de Jena (del seu nom en alemany Friedrich-Schiller-Universität), universitat amb seu a Jena (Alemanya)
* Universitat Estatal de Florida (del seu nom en anglès Florida State University), universitat amb seu a Tallahassee (Estats Units)
* Federació Sindical Unitària, sindicat del sector de l'educació de França